MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Pakistanis kehtivad väga karmid
Jumala pilkamist puudutavad seadused,
mida kasutatakse sageli nii kristlaste kui teiste vähemuste vastu.
Jumala pilkamise eest võib saada eluaegse vangistuse
või isegi surmanuhtluse.
Nii määrati Jumala pilkamise eest surmanuhtlus
ka ühele kristlasest abielupaarile - Emanuelile ja Kausarile.
Nii räägimegi tänases saates Pakistani olukorrast
ja kuuleme, kuidas Emanuelil ning Kausaril lõpuks läks.
Minuga on stuudios Pakistanis sündinud Sabih Ul Masih
ja Märtrite Hääle tegevjuht Hannu Lahtinen.
Mina aga olen Sari Palomäki.
Tere tulemast saatesse Sabih Ul Masih ja Hannu Lahtinen!
Täname!
Räägime täna väga raskest teemast
ehk Pakistanis kehtivast Jumala pilget puudutavast seadusest
ning sellega seotud vääriti käitumistest.
Nii oleks ka kõige õigem alustada Piibliga.
Hannu, on sul mõnda piiblisalmi, millega võiks seda saadet alustada?
Mõeldes tänase saate peale, meenus mulle koheselt
vana tuntud lugu Vanast Testamendist,
Taanieli raamatu 6. peatükist.
Seal on siis juttu Taanielist, kes viibis Pärsia kuningriigis.
Taanieli 6:5-6 on tema kohta öeldud:
"Aga nad ei suutnud leida ühtegi ettekäänet ega midagi halba,
sellepärast et ta oli ustav
ja mingit hooletust ega halba tema kohta ei leidunud.
Siis ütlesid need mehed:
Me ei leia selle Taanieli vastu ühtegi ettekäänet,
kui me ei leia seda ühenduses tema Jumala seadusega.”
Taaniel esindas suures Pärsia riigis nö vähemuste usku,
kes nad olid pagulased seal maal.
Kuid ta teenis seal sellest hoolimata ustavalt oma Jumalat,
palvetades iga päev ja järgides Issanda teid.
Samas oli ta ühiskonna tasandil väga tubli töötaja,
mistõttu talle usaldati isegi riigi tasandil
üha enam erinevaid ülesandeid.
Temast ja ta töödest räägiti vaid head.
Samas see ärritas paljusid
ja kuna ta ei teeninud kohalikke jumalaid,
otsustati sellest kinni haarata.
Ehk siis nii Taanieli kui teiste Jumalasse uskujate elu
tehti seal raskeks,
kehtestades seaduse,
et Pärsias võib kummardada vaid nende kuningat ja jumalaid,
palvetades vaid nende poole.
Ometi otsustas Taaniel jätkata taeva Jumala poole palumist,
kes on elav Jumal.
Mõeldes nüüd sellele Jumala pilkamist puudutavale seadusele,
mis on Pakistanis suur asi,
siis samas elab seal ka kristlasi, kes teenivad oma Jumalat
ja tahavad samas teenida oma kogukonda,
teha tööd ja maksta makse.
Kuid oma olemuselt ärritab moslemeid selle Jumala pilke seaduse juures see,
et teenitakse kedagi muud kui islami jumalat.
Tore, et võtsid selle teemaks,
sest see tundub tänapäeval olevat üsna ajakohane teema.
Kuid läheme nüüd tagasi Pakistani juurde,
mis on maailmas 5. kohal rahvaarvu suuruse poolest.
ja 2. kohal moslemite arvu poolest,
kohe peale Indoneesiat.
Sabih Ul Masih, te olete sündinud ja kasvanud Pakistanis.
Nii tunnete hästi selle maa olukorda
ja jälgite pidevalt sealseid uudiseid.
Mis tunne see on elada kristlasena Pakistanis?
Pakistanis elab kogu rahvastikust 1,6% kristlasi,
olles vähemuste nimistus tagant poolt teisel kohal.
Hindud on seal nimistus kõige viimasel kohal
ja siis tulevad kristlased.
Olen ise elanud Pakistanis 25 aastat.
Tol ajal ei teatud sellest Jumala pilkamise seadusest midagi,
kuigi kristlasi kiusati ikka taga.
Mu enda isa oli pool aastat vanglas
ja mu kodukülast oli veel kaks inimest vangis.
See oli üsna raske aeg kogu me pere jaoks.
Olin tol ajal 14-aastane.
See oli üks lugu mu elus 60'ndatel.
Peale seda esines aeg-ajalt ikka kristlaste tagakiusu
ja kirkuid põletati maha.
1977. a. valiti ametisse uus president,
kes oli endine sõjaväe kindral.
Ta oli väga pühendunud ja samas karm moslem,
kes võttiski kasutusele selle Jumala pilke seaduse,
milles on kaks aspekti.
Esimene on see, et kui keegi solvab Koraani,
siis ta saadetakse vangi või ta saab lausa eluaegse vangistuse.
Lisaks sellele veel trahvid.
Kui keegi aga pilkab või solvab Muhamedi,
siis sellele järgneb surmanuhtlus.
See kindral oli võimul 1977-1988. a.
ja tema valitsusaja jooksul hakkas see Jumala pilke seadus kehtima.
Jälgin igapäevaselt kõike Pakistanis toimuvat
ja seda, mis seal täna toimub.
Tänu sellele Jumala pilke seadusele on täna Pakistanis 245 kristlast vangis
Kuid neid inimesi süüdistatakse valedel alustel
Jumala pilkamises
ja enamjaolt on need süüdistatavad kristlased.
Vahe ka hindud ja teiste vähemuste esindajad,
aga kõige enam kasutatakse seda Jumala pilke seadust valesti
just kristlaste suhtes.
See tähendab seda,
et kui ühte kristlast süüdistatakse valesti
Jumala pilkamise seaduse vastu eksimises,
kannatab kogu ta pere ja suguvõsa.
Nad peavad lausa lahkuma oma kogukonnast,
kuna kogu pere hakatakse tagakiusama,
mitte vaid seda ühte inimest,
kelle karistus võib kesta kümneid aastaid.
2 nädalat tagasi määrati surmanuhtlus ühele 28-aastasele noormehele,
kes oli äsja vabanenud
10-aastase vanglakaristuse kandmisest.
Kuid kristlased ei pilka Jumalat, Koraani ega teisi,
mistõttu neid süüdistatakse ja vangistatakse valedel alustusel.
Kohtuprotsessid aga kestavad ülimalt kaua.
Need võivad kesta lausa 10 aastat.
Üks põhjus on selles, et juristid ei saa ajada neid asju
ja kohtunikud kardavad omaenda elu pärast.
Samas on Pakistani politsei
üks kõige enam korrumpeerunud politseisid
kogu maailmas.
Nad süüdistavad valedel alustel
ega isegi kontrolli,
kas inimene ka päriselt on pilganud isalmit
ja eksinud Jumala pilkamise seaduse vastu.
Nad ei tee seda.
Nad vaid võtavad mõne inimese ette,
kuna imaamid kuulutavad mošees kõva häälega,
et mõni kristlane on pilganud Jumalat ja rikkunud seda seadust.
Nii hakkab politsei sellega tegelema,
ilma ühegi uurimiseta või raportite koostamiseta,
sest nad saavad süüdistaja käest selle eest raha.
Pakistanis on võimalik osta endale raha eest õigust,
mistõttu rikkad pääsevad kergemini.
Vaestel ja sh kristlastel ei ole aga raha,
et maksta juristile, kohtunikule ja politseile,
mistõttu nad pannaksegi kümneteks aastateks vangi,
kus nad kannatavad.
Sama raske olukord kehtib kindlasti paljudes teisteski maades.
Jaa. Näiteks Egiptuses,
kuigi on teisigi maid.
Midagi sarnast ka Sudaanis,
kuigi seal on hiljaaegu seadusi muudetud.
Kuid selle Jumala pilkamise seaduse ümberlükkamine Pakistanis
on väga raske,
sest selle taga seisab äärmusislamistide partei,
mis on nii tugev, et isegi valitsus kardab seda.
Neid ei kõiguta miski.
Kasvõi nagu Asia Bibi juhtum, millest kogu maailm teadis.
See oli kindlasti üks tuntumaid lugusid.
Teised aga jäävad varju.
Pildil Asia Bibi - kristlasest ema, kes istus 8 aastat vangis
tänu Jumala pilkamise seaduse rikkumisele.
Kuid paljud teised jäävad varju.
Nagu näiteks need, kes istunud vangis kümneid aastaid -
kas üksi või abikaasadena,
kuid need lood ei jõua avalikkuse ette.
Pakistani riik keelab oma maa perekondadel
minna Taisse, Indoneesiasse ja Malaisiasse,
kuhu tuhandeid neid on juba läinud.
Sest paljud on põgenenud neisse maadesse.
Paljud Pakistani pered on põgenenud sinna,
kuid täna seda enam ei lubata.
Nad saadetakse lennujaamast tagasi ja nad ei tohi kuhugile minna.
Ehk siis olukord on läinud raskemaks? - Jaa, see läheb pidevalt raskemaks.
Probleem aga on selles,
et kui Pakistani välisminister läheb Brüsselisse,
siis ta ütleb, et Pakistani vähemustega on kõik korras;
et nad on väga rõõmsad ja elavad otsekui paradiisis.
Isegi kaks Pakistani rahvasaadikut väidavad sama,
sest nad on riigi palgal.
Vaatame korraks väikest videot, kus üks abielupaar räägib sellest,
kuidas neile määrati surmanuhtlus
tänu Jumala pilkamise seaduse rikkumisele.
Kui meid süüdi mõisteti, olin närvis, murelik ja kurb.
Olin kaugel eemal oma mehest ja väikestest lastest.
Me kodu tehti maatasa.
Sattusime teineteisest lahku.
Surmanuhtlus tegi kõvasti haiget,
kuid samas tõi see mind lähemale Jumalale.
Olles omadega nurka aetud, Jumal kuulis mu palveid.
Palvetasin palju
ja Jumal kuulis mu palveid, mille eest olen siiralt tänulik.
Ta vastas ka mu usuõdede-vendade palvetele,
kui jumalasulased palvetasid mu eest.
Jumal kuulis nende palveid.
Ta tegi ime ja päästis mu surmast.
Hannu, räägi meile veel lähemalt sellest abielupaarist.
See mees oli allapoole vööd halvatud.
Ta naine peeti 2013. a. kinni
ja talle määrati surmanuhtlus
just nimelt selle Jumala pilkamise seaduse alusel.
Teda süüdistati selles, et ta olla levitanud
prohvet Muhamedi häbistavaid sõnumeid.
Tõestusena sellest kasutati üht SIM-kaarti,
mis tunnistati samas täiesti valeks.
See oli ühe imaami poolt sahkerdatud asi,
samas kui see abielupaar ei oska isegi kirjutada selles keeles.
Nii pandigi nad vangi.
Neil on ka neli last, kes sattusid seetõttu raskustesse.
Naine oli samas kongis, kus ka Asia Bibi,
kelle lugu sai üle maailma tuntuks.
Mõni aasta hiljem üks kohus tühistas selle abielupaari surmanuhtluse,
kuid nende turvalisuse heaks ei tehtud siiski midagi.
Samas üks positiivne asi...
Kui Sabih mainis ennist,
et Pakistani esindajad väidavad Euroopa Parlamendis,
et Pakistan on peaaegu nagu paradiis,
siis ega neid ikka alati ka usuta.
Nii on Euroopa Parlament nõudnud,
et seda Jumala pilkamise seadust ei tohi kasuta vääriti.
Ühtlasi on Pakistani teema võetud uuesti ka üles
seoses EL ja Pakistani välise kaubavahetusega.
EL on ka eriliselt maininud äsja nähtud abielupaari olukorda,
mis on olnud positiivne
ja mis on aidanud neil leida turvapaiga ühel teisel maal.
See abielupaar oli pikalt ka Märtrite Hääle vangide nimekirjas,
kelle eest soomlased palvetasid
ja kellele saatsid kirju-kaarte nende julgustamiseks.
See on olnud ülioluline.
Sabih, mida te sellest arvate,
kui suur tähendus sellel on vangidele, kes saavad selliseid kirju-kaarte?
Sel on ikka väga suur tähendus,
sest nad teavad, et on nii pakistanlasi kui välismaalasi, kes on nende poolt.
Seda ka Euroopast ja USA'st.
See on nende jaoks suureks julgustuseks.
Kord oli juhus, kus vanglas tapeti 16 kristlast,
sest eks vanglateski ole enamus moslemid.
Nii et vanglas tapetakse ka inimesi,
kuid info sellest ei jõua avalikkuse ette.
Need 16 kristlast tapeti veel enne kohtuprotsessi.
Kaks nädalat tagasi tuli USA välisministrilt raport,
et nii Pakistanis kui mõnes teiseski riigis
käiakse vähemustega ebaõiglaselt ringi;
et neil pole samasuguseid õigusi, kui enamusel.
Teine aspekt aga on see,
et vähemusi kiusatakse Pakistanis taga.
Pakistan aga on väga solvunud,
miks India on nende maade nimistust kõrvaldatud,
kus inimesi koheldakse ebaõiglaselt.
Samas püüab Pakistan leida tõendeid selle kohta,
et Pakistanis küll midagi sellist ei toimu.
Kuid USA välisministri raportid kätkevad endas 3 aasta andmeid -
2018-2020
ja Pakistani ei võeta sealt nimekirjast maha.
Nii on.
Hannu, tahaks veel su käest küsida
nende kirjade kirjutamise kohta vangidele.
Oled korraldanud erinevates kogudustes
selleteemalisi õhtuid.
Millised need on olnud
ja kuidas on inimesed need vastu võtnud?
Need õhtud on olnud mulle suureks üllatuseks.
Kord on olnud rohkem, kord vähem inimesi kohal,
aga inimesed näevad,
et nad saavad midagi konkreetset ära teha.
Räägin neile, et nende sõnumid lähevad kohale
ja on tohutuks julgustuseks, kui näiteks keegi istub üksikkongis.
Isegi, kui tervitus pole nende keeles,
siis need kaunilt kleebitud pildid ja nende keeles piiblisalmid
räägivad juba ise iseenda eest.
Samas läheb evangeelium seda kaudu edasi - sh Pakistani.
On palju Pakistani kristlasi, kes istuvad oma usu tõttu vangis,
mistõttu saame neid ka nende kirjade kaudu toetada.
Asia Bibi oli samuti me vangide nimekirjas,
kellele kirjutati aastate jooksul ja kelle eest paluti.
Ta sai sinna vanglasse ikka väga suurel hulgal posti,
mispeale olukord pöördus lõpuks selliselt,
et Asia Bibi lasti vabaks.
Rääkides nii Asia Bibist
kui neistki, kes peale kümneid aastaid on vabastatud,
siis Pakistani riik kogeb ka suurt hirmu,
sest nad kardavad välisriikide toetuse katkemist,
kui nad ei vabasta valedel alustel vangistatud kristlasi.
Nii on.
Vaatame veel lõpetuseks selle sama abielupaari tänuvideot.
Nad tõesti pääsesid surmanuhtlusest
ja on pääsenud minema ka Pakistanist,
mistõttu nad tänavadki kõiki,
kes nende eest palvetasid ja neile kirjutasid.
Tahan tänada Jeesust, kes mind vabastas ja päästis,
kuid tahan tänada ka teid, kes te mu eest palvetasite.
Tänu teie palvetele olen täna vaba
ja saan olla koos oma lastega.
Olen saanud kohtuda ka oma õdede-vendade ja vanematega,
mistõttu olen väga õnnelik.
Ka mina olen tänulik oma usuõdedele-vendadele,
kes aitasid meid igal võimalikul moel,
et saaksime vabaks.
Tänud kõigile nii Pakistanis kui Euroopas.
Oleme täna vabad
ja südamest tänulikud Jumalale.
Saan taas olla koos oma perega.
Jumal on vastanud me palvetele.
Oli tõeliselt huvitav näha neid kahte videot neist,
sest see annab veelgi enam aimu sellest,
mida see kõik tegelikult tähendab
olla surmamõistetuna vangis ja kogeda seejärel vabaks saamist.
Tegu on ühtaegu huvitava kui olulise teemaga,
mistõttu jätkame samal teemal veel järgminegi kord
koos Sabi Ul Masihi ja Hannu Lahtineniga,
rääkides olukorrast Pakistanis.
Rohkem infot kogu Pakistanis toimuva kohta
leiab ka raamatust "Revitty huntu" (ehk "Katki rebitud loor"),
mis räägib Gulshan Esteri loost.
Ta oli sant ja Jumal ilmutas end talle,
tervendades ta tema väga tõsisest haigusest.
Ta kohtus Jumalaga ja sai päästetud.
See raamat maksab 15 eurot ja on tõeline klassika,
kuna seda on trükitud juba viiel korral.
Sellele raamatule on ka jätk -
Ali Hussaini raamat "Maksab, mis maksab".
Ali on Estri nõbu
ja ta räägib siin raamatus
väga dramaatilisest kohtumisest Jeesusega
ja sellest, kuidas see muutis kogu ta elu.
See raamat maksab 20 eurot
ehk siis kaks raamatut kokku 35 eurot
Neid saab tellida me kodulehelt www.marttyyrienaani.fi/kauppa/
Tahan siinkohal veel näidata ka me ajakirja "Märtrite hääl",
mis ilmub kuus korda aastas.
Kui sul ei käi veel seda tasuta ajakirja,
saad tellida selle me kodulehelt www.marttyyrienaani.fi
Saadame selle sulle hea meelega.
Ajakirjas on juttu tagakiusatud kristlastest
eripaigus üle maailma
ja sellest, mida saame nende heaks teha
ja kuidas nende eest paluda.
Aitäh teile Sabih ja Hannu, et olite täna siin
ja me jätkame oma vestlusega järgmisel korral.
Tõlge: Anne-Ly Raukas